Արձանագրություն 04

10.04.2023թ. ք. Ստեփանավան

Ս/թ ապրիլի 10-ին Ստեփանավանի համայնքապետարանի նիստերի դահլիճում տեղի ունեցավ համայնքի ավագանու հերթական նիստը: Նիստին մասնակցում էին ավագանու անդամներ Արմեն Փաշիկի Գրիգորյանը, Անուշ Իսպիրյանը, Աղունիկ Նալբանդյանը, Սյուզաննա Նազարյանը, Արմեն Դավթյանը, Լիլիա Հարությունյանը, Արծրուն Հակոբյանը, Արմեն Ջուլհակյանը, Ջոն Կիրակոսյանը, Ատոմ Գագինյանը, Լևոն Պապյանը, Մարտուն Մարտիրոսյանը, վարչական բնակավայրերի ղեկավարներ՝ Արթուր Սավթալյանը, Գևորգ Մանուկյանը, Սամվել Անտոնյանը, Ստեփանավանի հոգևոր հովիվ Տեր Մամբրեն, համայնքապետարանի աշխատակիցներ, մասնագետներ:Նիստը հեռարձակվում էր առցանց:Համայնքի ղեկավար Արմեն Գրիգորյանը ներկայացրեց օրակարգը.

1. Ստեփանավան համայնքի ավագանու հերթական նիստի օրակարգը հաստատելու մասին
2. Ստեփանավան համայնքի 2023թ. բյուջեի առաջին եռամսյակի կատարման մասին
3. Ստեփանավան համայնքի ավագանու 05.12.2022 թվականի «Ստեփանավան համայնքի ավագանու 10.11.2022 թվականի 102-Ա որոշումը ուժը կորցրած ճանաչելու և Հայաստանի Հանրապետության Լոռու մարզի Ստեփանավան համայնքի համայնքային ոչ առևտրային կազմակերպությունների հաստիքացուցակը, աշխատակիցների թվաքանակը եվ պաշտոնային դրույքաչափերը հաստատելու մասին» թիվ 121-Ա որոշման 9-րդ հավելվածում լրացում կատարելու մասին
4. «Ճգնաժամային կառավարման պետական ակադեմիա» ՊՈԱԿ-ին անհատույց օգտագործման իրավունքով տարածք տրամադրելու մասին
5. Հայաստանի Հանրապետության Լոռու մարզի Ստեփանավան համայնքի Ռումինական փողոցի թիվ 6 ,8, 12, 14, 20 շենքերի տեխնիկական վիճակի եզրակացության տրամադրման ծառայությունների մատուցման համար մեկ անձից գնում կատարելու մասին
6. **Համայնքի սոցիալապես անապահով ընտանիքներին սոցիալական օգնություն հատկացնելու մասին**
7. Ստեփանավան համայնքի բնակիչ Քրիստինե Խաչատրյանին դրամական աջակցություն տրամադրելու մասին
8. Ստեփանավան համայնքի բնակիչ Իրինա Երանոսովային դրամական աջակցություն տրամադրելու մասին
9. Պետական սեփականություն հանդիսացող հողամասը կառուցապատման իրավունքով տրամադրելու մասին
10. Համայնքային սեփականություն հանդիսացող հողի օտարման մասին
11. Ստեփանավանի համայնքի ավագանու 10.10.2022 թվականի թիվ 112-Ա որոշման մեջ փոփոխություն կատարելու մասին
12. Ստեփանավան համայնքի ավագանու չորրորդ նստաշրջանի հերթական նիստի գումարման օրը սահմանելու մասին

Օրակարգը դրվեց քվեարկության, անցավ միաձայն: Մինչև նիստը կսկսեր իր աշխատանքը խոսքի իրավունք խնդրեց Տեր Մամբրեն:Նա իր խոսքը սկսեց տերունական աղոթքով, հաջողություններ ու արգասաբեր աշխատանք մաղթեց համայնքի ավագանուն:Տեր Մամբրեն նշեց, որ ավագանու որոշմամբ 2022թ-ին եկեղեցու համար տրամադրվել էր գումար:Մանրամասն ներկայացրեց հաշվետվություն այդ գումարով կատարված աշխատանքների մասին և խնդրեց այս տարի ևս որոշակի գումար հատկացնել:Որոշվեց բյուջեում կատարել փոփոխություն եկեղեցուն տրամադրել գումար:Տեր Մամբրեն շնորհակալություն հայնտեց և օրհնանքով լքեց նիստերի դահլիճը:Ավագանին սկեց իր աշխատանքը:

Լսեցին Ստեփանավան համայնքի 2023թ. բյուջեի առաջին եռամսյակի կատարման մասին

Զեկուցողը ՝ Է. Ռևազյանը մանրամասն ներկայացրեց բյուջեի առաջին եռամսյակի կատարողականը:Առաջին եռամսյակի համար սեփական եկամուտները պլանավորվել է 84.1285 հազ. դրամ, փաստացի կատարվել է 49347.8հազ. դրամ կամ 58.7 բյուջեի վարչական մասի եկամուտները պլանավորվել է 188.768.0 հազ. դրամ, փաստացի կատարվել է 153.262.8 հազ. դրամ՝ 81.2: Ստեփանավան համայնքի 2023թ. բյուջեի վարչական մասով 1-ին եռամսյակում կատարվել է 81.2: Ավագանին լսելով բյուջեի 1-ին եռամսյակի կատարման վերլուծությունը այն ընդունվեց ի գիտություն:

Լսեցին՝ Ստեփանավան համայնքի ավագանու 05.12.2022 թվականի «Ստեփանավան համայնքի ավագանու 10.11.2022 թվականի 102-Ա որոշումը ուժը կորցրած ճանաչելու և Հայաստանի Հանրապետության Լոռու մարզի Ստեփանավան համայնքի համայնքային ոչ առևտրային կազմակերպությունների հաստիքացուցակը, աշխատակիցների թվաքանակը եվ պաշտոնային դրույքաչափերը հաստատելու մասին» թիվ 121-Ա որոշման 9-րդ հավելվածում լրացում կատարելու մասին

Զեկուցողը ՝ Գ. Ղալաչյանը նշեց, որ անհրաժեշտություն է առաջացել համայնքի 121-Ա որոշման 9-րդ հավելվածում՝ այն է «Ստեփանավանի կոմունալ սպասարկում և բարեկարգում» ՀՈԱԿ-ի հաստիքացուցակում կատարել լրացում:Առաջարկվում է ավելացնել 5 բանվորի հաստիք, որոնք կատարելու են սեզոնային աշխատանքներ:Դրանք են ՝ 1 բանվոր, 2 սիզամարգի հնձող բանվոր և բույսի խնամք իրականացնող 2 բանվոր:Հարցը դրվեց քվեարկության , անցավ միձայն:

Լսեցին՝ «Ճգնաժամային կառավարման պետական ակադեմիա» ՊՈԱԿ-ին անհատույց օգտագործման իրավունքով տարածք տրամադրելու մասին

Զեկուցողը՝ Գայանե Ղալաչյանը նշեց, որ համայնքի ղեկավարին է դիմել ՃՊԿԱ ՊՈԱԿ-ի ռեկտորը խնդրելով Ստեփանավանի կենտրոնական գրադարանի շենքը բացառապես կրթական ծրագրեր իրականացնելու համար տրամադրել իրենց:Քանի որ կենտրոնական գրադարանը տեղափոխվելու է նոր շենք, իսկ այն կառույցը, որը ներկայումս զբաղեցնում է ՃՊԿԱ-ն, չի բավականացնում ուսանողների ուսուցման գործընթացը կազմակերպելու համար,իսկ գրադարանի հին շենքի տարածքն ավելի մեծ է և նոր կրթական ծրագրեր իրականացնելու համար ավելի նպատակահարմար է:Համայնքի ավագանին հավանություն տվեց բարձրացված հարցին և քվեարկեց միաձայն:

Լսեցին Հայաստանի Հանրապետության Լոռու մարզի Ստեփանավան համայնքի Ռումինական փողոցի թիվ 6 ,8, 12, 14, 20 շենքերի տեխնիկական վիճակի եզրակացության տրամադրման ծառայությունների մատուցման համար մեկ անձից գնում կատարելու մասին

Զեկուցողը ՝ Լ. Քալանթարյանը նշեց, որ Ստեփանավան համայնքի Ռումինական փողոցի թիվ 6,8,12,14,20 շենքերի տեխնիկական վիճակի մասին եզրակացության տրամադրման ծառայությունների մատուցման գնման գործընթացը առաջարկվում է կազմակերպել մեկ անձից գնում կատարելու ընթացակարգով , քանի որ ՀՀ Լոռու մարզպետի գրությամբ , սահմանված ժամկետում հնարավոր չէ իրականացնել գնման գործընթացը մրցութային կարգով:Հարցը դրվեց քվեարկության, ավագանին միաձայն հաստատեց:

Լսեցին ՝ **Համայնքի սոցիալապես անապահով ընտանիքներին սոցիալական օգնություն հատկացնելու մասին**

**Զեկուցողը՝ Հ. Մովսիսյանը նշեց, որ Ստեփանավան համայնքի ղեկավարին են դիմել համայնքի բնակիչներ սոցիալական օգնություն ստանալու խնդրանքով:Մշտական գործող հանձնաժողովի կողմից ուսումնասիրվել են դիմումները, կատարվել են տնայցեր և գնահատում և որոշվել է բավարարել դիմումատուների խնդրանքը:275.000 ՀՀ դրամը բաշխվել է ըստ չափորոշիչների:Համայնքի ավագանին միաձայն քվեարկեց:**

**Լսեցին՝** Ստեփանավան համայնքի բնակիչ Քրիստինե Խաչատրյանին դրամական աջակցություն տրամադրելու մասին

Զեկուցողը՝ Հ. Մովսիսյանը նշեց, որ համայնքի ղեկավարին է դիմել Ստեփանավան համայնքի բնակիչ Քրիստինե Խաչատրյանը, դրամական աջակցություն ստանալու նպատակով: Նրա երեխան բուժում է ստանում Երևանի Արաբկիր բժշկական համալիրում, որի մոտ հայտնաբերվել է առաջնային սկլերոզացնող խոլանգիտ, լյարդի ցիռոզ:Դրամական աջակցությունը անհրաժեշտ է բուժման և կեցության ծախսերը հոգալու համար:

Հարցը դրվեց քվեարկության, ավագանին միաձայն հաստատեց:

Լսեցին ՝ Ստեփանավան համայնքի բնակիչ Իրինա Երանոսովային դրամական աջակցություն տրամադրելու մասին

Զեկուցողը ՝ Հ. Մովսիսյանը նշեց, որ Իրինա Երանոսովայի բազմանդամ ընտանիքի հետ տեղափոխվել է ԱՀ-ի Կարմրակուճ գյուղից:Բնակություն են հաստատել Ստեփանավան համայնքում Կարմիր Խաչի թիվ 44 հասցեում:Չունեն աշխատանք և հայտնվել են դժվարին իրավիճակում:Խնդրել է համայնքի ղեկավարին օժանդակել իր ընտանիքին: Առաջարկվում է տրամադրել 50.000 ՀՀ դրամ օգնություն: Քննարկման ընթացքում ավագանին առաջարկեց տրամադրել 70.000 ՀՀ դրամ և միաձայն քվեարկեց:

Լսեցին ՝ Պետական սեփականություն հանդիսացող հողամասը կառուցապատման իրավունքով տրամադրելու մասին

Զեկուցողը ՝ Ս. Ֆրանգյանը առաջարկեց Ստեփանավան համայնքի պետական սեփականություն հանդիսացող 06-007-1494-006 ծածկագրով 0.22 հա հողը տրամադրել կառուցապատման իրավունքով:Տարեկան վճարի մեկնարկային գինը 122100 ՀՀ դրամ, կառուցապատման իրավունքի ժամկետը 99 տարի: Քննարկումներից հետո հարցը դրվեց քվեարկության 13 կողմ և 1 ձեռնպահ ձայներով հարցն ընդունվեց:

Լսեցին՝ Համայնքային սեփականություն հանդիսացող հողի օտարման մասին

Զեկուցողը ՝ Ս. Ֆրանգյանը առաջարկեց Ստեփանավան համայնքի 06-007-0241-0007 ծածկագրով Սուրբ Նշան փողոց 96 սպասարկման համալիր հասցեում գտնվող 1.92045 հա մակերեսով հատուկ պահպանվող տարածքների նպատակային նշանակության հանգստի հողեր գործառնական նշանակության հողը և հողամասում գտնվող շինությունները օտարել:Մեկնարկային գին սահմանել հողամասի համար հողի կադաստրային արժեքը ՝ 36060300 ՀՀ դրամ, շինությունների համար 3102000 ՀՀ դրամ:Հարցը ընդունվեց միաձայն:

Լսեցին ՝ Ստեփանավանի համայնքի ավագանու 10.10.2022 թվականի թիվ 112-Ա որոշման մեջ փոփոխություն կատարելու մասին

Զեկուցողը ՝ Ս. Ֆրանգյանը նշեց, որ Ստեփանավան համայնքի ավագանու 10.11.2022թ. թիվ 112-Ա որոշման մեջ նշված վկայականի համար և տարեթիվը փոխարինել 24.03.2017թ. թիվ 24032017-06-004 վկայականի տվյալներով:Ընդունվեց ի գիտություն և միաձայն քվեարկեց:

Լսեցին ՝ Ստեփանավան համայնքի ավագանու չորրորդ նստաշրջանի հերթական նիստի գումարման օրը սահմանելու մասին

Զեկուցողը ՝ Գայանե Ղալաչյանը առաջարկեց համայնքի ավագանու հերթական նիստի օր սահմանել մայիսի 10-ին ժամը 14.30-ին:Ընդունվեց միաձայն:

Օրակարգային հարցերը սպառվեցին, նիստն ավարտեց իր աշխատանքը: